
2014 m. liepos 9 d. pranešimas 
VVSK Regioninės plėtros įstatymo projekto svarstyme padarė pertrauką 
Šiandien Valstybės valdymo ir savivaldybių komitetas pradėjo svarstyti Regioninės plėtros įstatymo projektą (Nr. XIIP-1795). Šiuo projektu siekiama padidinti regionų plėtros tarybų vaidmenį, veiklos efektyvumą įgyvendinant nacionalinę regioninę politiką, padidinti nacionalinę regioninę politiką įgyvendinančių subjektų veiklos efektyvumą administruojant ir panaudojant Europos Sąjungos finansinę paramą.
Svarstymo metu daugiausiai diskutuota dėl regionų plėtros tarybų statuso bei  Komiteto pirmininkės Virginijos Baltraitienės pasiūlymų dėl šio įstatymo įsigaliojimo ir įgyvendinimo. Galutinis sprendimas dėl jų nebuvo priimtas ir nutarta toliau tobulinti atitinkamus įstatymo projekto straipsnius ir svarstymą pratęsti kitame komiteto posėdyje. 
Parengė Valstybės valdymo ir savivaldybių komiteto biuro padėjėja 
Genovaitė Jasaitienė (tel. (8 5) 239 6806, el. p. gejasa@lrs.lt)

